**LIETUVOS RESPUBLIKOS SEIMO**

**S T A T U T A S**

**DĖL SEIMO STATUTO 136, 141 IR 158 STRAIPSNIŲ PAKEITIMO**

2004 m. liepos 13 d. Nr. IX-2345

Vilnius

(Žin., 1994, Nr. ; 1999, Nr. ; 2000, Nr. ; 2002, Nr. )

**1 straipsnis. 136 straipsnio 4 ir 5 dalių pakeitimas**

1. 136 straipsnio 4 dalyje vietoj žodžio „Vyriausybės“ įrašyti žodžius „Teisingumo ministerijos“ ir šią dalį išdėstyti taip:

„4. Jeigu įstatymo projektą teikia Seimo nariai, Respublikos Prezidentas ar piliečiai, jis siunčiamas Europos teisės departamentui prie Teisingumo ministerijos, kuris ne vėliau kaip per 10 darbo dienų nuo gavimo datos parengia išvadas, ar tas projektas atitinka Europos Sąjungos teisę.“

2. 136 straipsnio 5 dalyje vietoj žodžio „Vyriausybės“ įrašyti žodžius „Teisingumo ministerijos“ ir šią dalį išdėstyti taip:

„5. Įstatymų projektai kartu su aiškinamuoju raštu, Teisės departamento ir Europos teisės departamento prie Teisingumo ministerijos išvadomis išdalinami Seimo nariams ne vėliau kaip prieš 1 darbo dieną iki jų pateikimo Seimo posėdyje.“

**2 straipsnis. 141 straipsnio 2 dalies pakeitimas**

141 straipsnio 2 dalyje vietoj žodžių „Europos teisės biuro prie Vyriausybės“ įrašyti žodžius „Europos teisės departamento prie Teisingumo ministerijos“ ir šią dalį išdėstyti taip:

„2. Po to posėdžio pirmininkas supažindina su Seimo kanceliarijos Teisės departamento, taip pat, jeigu gautos, su Seimo komitetų, Vyriausybės ir Europos teisės departamento prie Teisingumo ministerijos išvadomis ir teikia pasiūlymus balsuoti.“

**3 straipsnis. 158 straipsnio 6 dalies pakeitimas**

158 straipsnio 6 dalyje vietoj žodžių „Europos teisės biuro prie Vyriausybės“ įrašyti žodžius „Europos teisės departamento prie Teisingumo ministerijos“ ir šią dalį išdėstyti taip:

„6. Jeigu, svarstant įstatymo projektą, jis pakeičiamas taip, kad jo nuostatos gali neatitikti Europos Sąjungos teisės, pagrindinis komitetas gali prašyti Europos teisės departamento prie Teisingumo ministerijos pateikti naują išvadą.“

LIETUVOS RESPUBLIKOS

SEIMO PIRMININKAS ARTŪRAS PAULAUSKAS

\_\_\_\_\_\_\_\_\_\_\_\_\_\_